cyanic-selkie/wikianc huggingface dataset:
Den gregorianske kalenderen
Ansatser og utvikling
En drøy måned etter at han hadde forordnet at reformen skulle innføres innen kirken og i Kirkestaten gav paven med et skriv av 3. april 1582 Antonio Lilio, bror av  Luigi Lilio, eneretten til å publisere kalenderen for en periode på ti år. Lunario Novo secondo la nuova riforma trykt av Vincenzo Accolti, en av de første kalendere trykt i Roma etter reformen, anfører nederst at den var undetegnet med pavelig autorisasjon og av Lilio (Con licentia delli Superiori... et permissu Ant(onii) Lilij). Det pavelige skrivet ble tilbakekalt allerede 20. september 1582, fordi det viste seg at Antonio Lilio ikke var i stand til å imøtekomme det voldsomme behovet for kalendere.
Bremseskjerm
En bremseskjerm er en type fallskjerm som er konstruert for å foldes ut fra et hurtig bevegende objekt i en atmosfære, for å bremse dette ved hjelp av øket luftmotstand. Det blir gjerne brukt for å kontrollere veldig raske nedstigninger eller bremse spesielt raske fly under landing. NASAs romferger benytter også bremseskjermer under landingen.
Den gregorianske kalenderen
Beskrivelse
Den gregorianske kalenderen har 365 døgn i ett år, pluss skuddår hvert fjerde år, bortsett fra år som er delelige med 100 unntatt år som er delelige med 400 som likevel er skuddår. Det vil si at år 1992, 1996, 2000, 2004 og 2008 var skuddår, mens 1700 (første hundreår som ikke var skuddår), 1800 og 1900 ikke var skuddår; 2100, 2200 og 2300 blir heller ikke skuddår. Gjennomsnittlig årslengde er da (365 + −  + ) døgn = (365 +  − ) døgn = 365 døgn = 365,2425 døgn = 52,1775 uker = 52 uker 1,2425 døgn. Så det gregorianske året er 25 sekunder lengre enn det tropiske; i løpet av 3456 år blir dette til ett døgn (men i løpet av den tiden er det tropiske året blitt rundt 18,3 sekunder kortere).
Bremseskjerm
En bremseskjerm er lenger, og langt smalere enn en vanlig fallskjerm, og skaper av den grunn mindre luftmotstand. Resultatet er at en bremseskjerm ikke kan senke hastigheten på objektet like mye som en vanlig fallskjerm kan, men kan i motsetning foldes ut ved høyere hastigheter uten å ødelegges av lufttrykket.
Den gregorianske kalenderen
Beskrivelse
Den gregorianske kalenderen gjentar seg etter nøyaktig 400 år (dvs. 4,800 måneder, 20,871 uker = 146,097 døgn). Dermed kommer skuddagene på samme måte og samme dato får samme ukedag etter et likt mønster med 400 års mellomrom. I løpet av en slik 400 års periode er det 97 skuddår og 303 normalår. Påsken i den gregorianske kalenderen gjentar seg derimot med 5,700,000 års mellomrom (eksakt): ((4 × 25 × 100 × 30 × 19) år (solsyklus × månesyklus × ett århundre × antall epakter × Metons syklus)   (dvs. 68,400,000 måneder, 297,411,750 uker = 2,081,882,250 døgn)). Hvor mange døgn en gregoriansk dato ligger «foran» den tilsvarende julianske datoen kan beregnes ved: ((år div 100) − (år div 400) − 2) døgn hvor år er et årstall, og div betyr heltallsdivisjon (dvs. at resten etter en divisjon tas ikke med). Et negativt resultat betyr at en juliansk dato lå «foran» den tilsvarende gregorianske (det vil si før 1. mars år 200 (gregoriansk); så dette har aldri hendt i virkeligheten). I den gregorianske kalenderen vil forskjellen i antall døgn endres ved midnatt mellom 28. februar og 1. mars i de tre hundreårene som ikke er skuddår i en gregoriansk 400-års periode:
Insidensgeometri
Plan insidensgeometri
De tre grunnleggende aksiomene for en plan insidensgeometri er:
Bremseskjerm
I tillegg gjør den enklere konstruksjonen det mulig å folde en bremseskjerm ut raskere. Der en vanlig fallskjerm kan ha problemer med å folde seg fullstendig ut, vil en bremseskjerm vanligvis folde seg ut kjapt og sørge for den forventede luftmotstanden.
Insidensgeometri
Plan insidensgeometri
For et euklidsk plan med uendelig mange punkt er aksiomene oppfylt. I det motsatte tilfellet med bare tre punkter kan man også ha en insidensgeometri. Kalles punktene for P, Q og R, kan man definere tre linjer som mengdene {P,Q}, {Q,R} og {P,R}. Et punkt er da insident med en linje hvis det tilhører den tilsvarende mengden. Aksiomene er med disse definisjonene nå oppfylt.
Den gregorianske kalenderen
Beskrivelse
Ukedagene er ikke avhengige av kalenderen, de følger etter hverandre uavbrutt; faktisk var dette et krav til kalender-reformen. Så en dato i den gregorianske kalenderen har alltid samme ukedag som den tilsvarende datoen i den julianske kalenderen siden begge datoene viser til samme tidspunkt. For eksempel var 1. mars 1700 en mandag i den gregorianske kalenderen da denne ble innført i Norge og Danmark. På det tidspunktet lå den gregorianske kalenderen 11 døgn «foran» den julianske. Ved å telle 11 døgn bakover, kommer man til den tilsvarende datoen i den julianske kalenderen, 19. februar 1700 som også var en mandag. (1700 var et skuddår i den julianske kalenderen, men ikke i den gregorianske.)
Bremseskjerm
En bremseskjerm brukes enkelte ganger for å dra ut en større fallskjerm, ved å bruke luftmostanden fra bremseskjermen til å dra fallskjermen ut fra beholderen. Den meste kjente bruken av en slik bremseskjerm finnes i vanlig fallskjermhopping, der den blir kalt pilotskjerm. Under tandemhopping, der to personer er koblet til samme fallskjermrigg, foldes vanligvis pilotskjermen ut ved starten av fallet, med den doble hensikten å først bremse fallhastigheten, for siden å dra ut hovedskjermen.
Dragrace-biler bruker også bremseskjermer for å raskt å kunne redusere hastigheten.
Insidensgeometri
Plan insidensgeometri
Dette kalles trepunktsmodellen og er vist i figuren. Strekene som her illustrerer linjene, inneholder ingen andre punkter enn de som er angitt. Hver linje har et felles punkt med en annen slik at det er ingen parallelle linjer i denne modellen. Det er en endelig utgave av sfærisk geometri hvor alle linjer skjærer hverandre.
Den gregorianske kalenderen
Beskrivelse
I den gregorianske kalenderen ville 1. januar år 1 ha vært en mandag, så søndagsbokstaven for år 1 ville ha vært G.
Insidensgeometri
Affine plan
Med flere punkt kan man på tilsvarende måte konstruere mer kompliserte geometrier. Legges et nytt punkt S til, har man da fire punkter og kan i alt lage seks linjer. De er gitt ved mengdene {P,Q}, {Q,R}, {R,P}, {S,Q}, {S,R} og {S,P}. Dette blir kalt for firepunktsmodellen og er illustrert i figuren. Den har tre par med parallelle linjer. For eksempel, et par består av linjene {P,Q} og {R,S}. En slik insidensgeometri hvor det til hver linje finnes minst en parallell linje, kalles et affint plan.
Den gregorianske kalenderen
Innføring
Romerkirken innførte endringene i 1582, og lot torsdag 4. oktober umiddelbart bli etterfulgt av fredag 15. oktober 1582.
Insidensgeometri
Affine plan
En modell med N  punkter vil ved denne konstruksjonen med to punkt på hver linje, gi opphav til en geometri med N(N + 1)/2 linjer. Men disse vil ikke oppfylle parallellaksiomet. Men med ni punkter og med tre punkt på hver linje er det mulig. En slik modell vil inneholde i alt tolv linjer og beskriver igjen et affint plan.
Den gregorianske kalenderen
Norden
I Norge og Danmark ble den julianske kalender brukt til og med søndag 18. februar 1700. Ved midnatt «hoppet» kalenderen frem til mandag 1. mars, som ble den første datoen i den gregorianske kalenderen i disse landene.
Insidensgeometri
Projektive plan
Mens en affin geometri oppstår i en insidensgeometri ved at den inneholder parallelle linjer, vil en projektiv geometri ikke ha noen parallelle linjer. To punkt definerer alltid en linje, mens hvilke som helst to linjer vil skjære hverandre i et punkt. Derfor er trepunktsmodellen det enkleste eksemplet på et projektivt plan, men triviell.
Den gregorianske kalenderen
Norden
På Island og Færøyene ble den nye kalenderen innført noe senere, ved at lørdag 16. november ble etterfulgt av søndag 28. november.
Insidensgeometri
Projektive plan
Det minste, ikke-trivielle, projektive plan inneholder syv punkt. Kalles de A, B, ...., G, kan man forme syv linjer {A,B,D}, {D,E,G}, {A,C,G}, pluss {G,F,B}, {A,F,E}, {D,F,C}  og til slutt {B,C,E} som er linjen i det uendelige. De inneholder alle tre punkter, og gjennom hvert punkt går det tre linjer.
Den gregorianske kalenderen
Norden
Sverige (og dermed Finland) forsøkte en gradvis overgang med den svenske kalenderen. Man sløyfet skuddagen i 1700 og planla å utelate skuddagen i de neste førti år, men utelatelsen av skuddagen i 1704 og 1708 ble aldri gjennomført, som følge av den store nordiske krig, og i 1711 besluttet kong Karl XII at man skulle gå tilbake til den julianske kalenderen. Det gjorde man ved å la februar 1712 ha tredve dager. Først i 1753 gikk Sverige over til den gregorianske kalenderen, ved å hoppe fra onsdag 17. februar til torsdag 1. mars. Likevel brukte Sverige de gamle julianske reglene for å fastslå påsken helt frem til 1844.
Insidensgeometri
Projektive plan
At det er like mange punkt som linjer i den projektive syvpunktsmodellen, er en symmetri som kalles for dualitet. Ethvert utsagn om et visst antall punkt har et tilsvarende utsagn for de samme antall linjer. Det er denne dualiteten som gjør projektiv geometri så elegant og grunnleggende.
Den gregorianske kalenderen
Norden
I Norden ble 2000 det første hundreåret som var skuddår i den gregorianske kalenderen. Forrige hundreår som var skuddår, var 1600, men da var den julianske kalenderen i bruk i Norden. Neste hundreår som blir skuddår i den gregorianske kalenderen, er 2400.
Insidensgeometri
Projektive plan
I et generelt, projektivt plan vll alle linjer skjære hverandre. Det finnes derfor ikke noen parallell linje gjennom et punkt utenfor en gitt linje. Dette planet sies derfor å ha en elliptisk geometri.
Den gregorianske kalenderen
«Gammel stil»/«ny stil»
Overgangen fra den gamle til den nye kalenderen ble gjennomført på forskjellige tidspunkter i forskjellige land. Det er derfor nødvendig å angi hvilken kalender som brukes i historiske tidsangivelser. I Norge og Danmark ble datoer som fulgte den julianske kalenderen ofte betegnet som «gammel stil», forkortet g.s. eller gs, og datoer som fulgte den gregorianske kalenderen som «ny stil», forkortet n.s. eller ns. I Sverige kunne datoer i henhold til den julianske kalenderen bli betegnet som en dato i «den gamla stilen», og datoer i henhold til den gregorianske kalenderen som en dato i «den nya stilen». Dette så man gjerne i eldre almanakker. De tilsvarende latinske uttrykkene er «stili veteris» (forkortet st.v.) og «stili novi» (forkortet st.n.). På fransk brukes også «ancien style» (forkortet a.s.) og «nouveau style» (forkortet n.s.), og på tysk «alten Stils» (forkortet a.St.) og «neuen Stils» (forkortet n.St.). På engelsk ble tilsvarende «Old Style» (forkortet O.S.) og «New Style» (forkortet N.S.) benyttet.
Eksterne lenker
The Beauty of the Gregorian Calendar Heiner Lichtenberg and Peter H. Richter (November 1998).
Insidensgeometri
Hyperbolsk plan
I euklidsk geometri kan man derimot gjennom hvert punkt trekke en bestemt parallell til en annen linje. Denne vil da ikke skjære den gitte linjen. Dette følger fra parallellaksiomet. Hvis man ikke forlanger at dette skal være gyldig, oppstår en ny, ikke-euklidsk geometri i et hyperbolsk plan som ble oppdaget av Bolyai og Lobatjevskij på midten av 1800-tallet. I dette planet vil det gjennom hvert punkt utenfor en linje finnes et uendelig antall andre linjer som ikke skjærer den gitte linjen. Disse kan da i utgangspunktet alle sies å være parallelle linjer. Men nærmere betraktninger viser at det finnes to grenseparalleller som skiller de linjene som ikke skjærer den gitte linjen, fra dem som skjærer den. Det viser seg da hensiktsmessig å kalle disse to grenseparallellene for de ekte parallellene. Man sier derfor at i det hyperbolske planet kan det trekkes to parallelle linjer gjennom et punkt utenfor en gitt linje.
Liverpool erkebispedømme
Liverpool erkebispedømme er et katolsk erkebispedømme i England. Det dekker Lancashire sør for Ribble, deler av Merseyside, Cheshire, Stor-Manchester og Man.
Det ble opprettet i 1840 som Det apostoliske vikariat Lancashire District of England. I 1850 ble det elevert til bispedømme, og i 1911 til metropolitanerkebispedømme. Territorium ble avgitt i 1850 (Salford og Shrewsbury og i 1924 (Lancaster).
Liverpool er en av fire katolske jurisdiksjoner i England som har samme navn som et anglikansk bispedømme, i dette tilfelle Liverpool bispedømme (de to har forskjellig status og holdes derfor nokså enkelt fra hverandre). Bakgrunnen for dette er at da Den katolske kirke ble gjenetablert i England protesterte Den anglikanske kirke mot tanken på å ha bispedømmer med samme navn i de to kirkene. Dette har Den katolske kirke holdt seg til, men den anglikanske har ved fire tilfeller deretter opprettet jurisdiksjoner med samme navn som eksisterende katolske. De to katedralene i Liverpool ligger i hver sin ende av Hope Street.
Gunnar Nilsson
Gunnar Nilsson (født 20. november 1948 i Helsingborg, død 20. oktober 1978 i London) var en svensk racerfører som i og  kjørte Formel 1 for Lotus teamet. Han vant blant annet det britiske Formel 3 mesterskapet i 1975.
Nilsson kvalifiserte seg til alle de 32 løpene han deltok i, men startet ikke Argentinas Grand Prix ettersom Mario Andretti hadde problemer med sin bil og kjørte da Nilssons bil. Nilsson vant et løp, Belgias Grand Prix 1977. For hadde han signert med Arrows, man han ble aldri frisk nok til å kunne kjøre noen løp. Selv om han ikke var frisk nok til å kjøre Formel 1, kjørte han tre International Race of Champions (IORC) løp i 1978. Han fikk to sjetteplasser, og en femteplass i de løpene.
Han døde av testikkelkreft i 1978. Etter hans død, opprettet hans mor, Elisabeth Nilsson, Gunnar Nilssons Cancerstiftelse.
Han er begravet i Pålsjö kyrkogård i Helsingborg, Sverige i nærheten av hans foreldre, Arvid og Elisabeth Nilsson.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Mercury-Atlas 6
Mercury-Atlas 6 var en bemannet romferd i NASA sitt Mercury-program. Det var den tredje bemannede amerikanske romferden og den første der en amerikansk astronaut gikk i omløp rundt Jorden. Mercury-Atlas 6 ble skutt opp med en Atlas-rakett fra Complex 14 på Cape Canaveral i Florida. Romskipet gjennomførte 3 omløp rundt Jorden, med astronaut John Glenn ombord. Ferden varte mindre enn 5 timer.
Mannskap
Backup mannskap
Høydepunkter fra ferden
Oppskytingsdatoen ble først satt til 16. januar 1962, deretter utsatt til 23. januar på grunn av problemer med drivstofftankene på Atlas-raketten. Utskytningen ble så forskjøvet dag etter dag til 27. januar. Denne dagen satt Glenn klar i romskipet, da oppskytingen ble avblåst 20 minutter før tiden pga. overskyet vær, noe som ville hindret fotografering av oppskytingen. Ny dato ble satt til 1. februar, men da drivstoff ble fylt på Atlas-raketten, oppdaget ingeniører en lekkasje. Dette forårsaket en to ukers utsettelse for reparasjoner. 15. februar ble oppskytingen igjen avlyst på grunn av dårlig vær.
Klokken 14:47 UTC, etter 2 timer og 14 minutter med stopp i nedtellingen, og 3 timer og 44 minutter etter at Glenn hadde gått ombord i Friendship 7, ble romskipet skutt opp.
Klokken 14:52 UTC, var Friendship 7 i bane. Glenn fikk tilbakemelding om at Atlas-raketten hadde sendt Mercury-Atlas 6 i en bane som ville vare for 6 omløp. Men computere ved Goddard Space Flight Center i Maryland indikerte at bane-parametrene ville være gode nok for 100 omløp.
Friendship 7 begynte sitt første omløp med grønt for alle systemer. Det passerte Atlanterhavet og passerte over Kanari-øyene. Han kunne se den afrikanske kystlinjen og litt senere det indre av Nigeria. Over Kano tok Glenn så manuell kontroll over romskipet og justerte stillingen. Han tillot romskipet å snu seg over til det var rettet i fly-retningen.
Melding om rikets tilstand
Melding om rikets tilstand (egentlig «Melding fra Kongen til Stortinget om Norges rikes tilstand og styring i tiden etter siste melding») er navnet på den meldingen som Stortinget får fremført utdrag av ved den høytidelige åpningen av stortingssesjonen hver høst.
Meldingen fremføres av ett av regjeringsmedlemmene (vanligvis det sist tiltrådte statsråd) etter at kongen har lest opp trontalen. Meldingen er en gjennomgang av regjeringens politikk det siste året, og omtale hva som er oppnådd, og viktige forslag som er lagt fram.
Mercury-Atlas 6
Høydepunkter fra ferden
Over Det indiske hav på det første omløpet observerte Glenn sin første solnedgang fra bane. Han beskrev øyeblikket som "nydelig". Himmelen ble svært, svært sort, sa han, med et tynt blått bånd i horisonten. Under sin ferd på nattsiden av Jorden, nær kystlinjen av Australia, observerte Glenn stjerner, vær og landemerker på Jorden.
Da romskipet kom innenfor radiorekkevidde til Muchea i Australia, snakket Gordon Cooper med Glenn fra en stasjon der. Glenn rapporterte at han følte seg fin og hadde ingen problemer. Han så veldig sterke lys og det som lignet en by nedenunder. Cooper svarte at han trolig så på lysene fra Perth og Rockingham. Dette var riktig, da mange mennesker i Perth slo på lysene om natten slik at de skulle være synlige for Glenn når han passerte over. «That sure was a short day», fortalte han Cooper. «That was about the shortest day I've ever run into».
Da romskipet passerte over Hawaii, merket Glenn en masse interferens på HF-radioen. Da han krysset Stillehavet og nærmet seg Mexico, informerte bakken han om at en «thruster» lagde problemer med stillingen av romskipet. Glenn senere bemerket at denne feilen ble hos ham resten av ferden.
Da Friendship 7 passerte over Cape Canaveral på starten av sitt andre omløp, merket en i kontrollen at "Segment 51", en sensor som ga data på romskipets landingsystem, ga rare data. Ifølge dataene som kom, var varmeskjoldet og landingsbagen ikke lenger låst på plass. Hvis dette var tilfellet, ble varmeskjoldet bare holdt løst fast. Glenn fikk beskjed om å slå av bryteren for å utløse landingsbagen.
Temperaturen i Glenn sin romdrakt ble etterhvert for høy. Det hadde vært slik siden hans passering over Kanariøyene på den andre runden. Da han krysset Det indiske hav igjen, prøvde han å justere drakttemperaturen. Da han nærmet seg Woomera, Australia, kom et varselslys på, som advarte mot for høy luftfuktighet i kabinen. Resten av ferden måtte Glenn balansere draktens kjølesystem mot luftfuktigheten.
Friendship 7 landet i Atlanterhavet ca. 60 km unna det planlagte punktet. USS Noa, et amerikansk krigsskip, oppdaget romskipet under landing og plukket romskip og astronaut opp. En smilende John Glenn kom seg ut av Friendship 7 og stod på dekket av Noa der hans første ord var: «It was hot in there».
Friendship 7 er nå utstilt i National Air and Space Museum i Washington, DC.
Brodd (Rosso)
Brodd er et blad som ble formelt utgitt av ROSSO, Radikale og Sosialistiske Studenters Organisasjon, i Bergen 1997-2000 og fra 2000 til 2005 som egen utgiver. Tidsskriftet var redigert av ulike redaksjonskollektiver. Bladet ble distribuert via post til Rossos medlemmer og abonnenter samt solgt ved større og mindre demonstrasjoner.
Brodd gikk i 2001 sammen med magasinet Ikkevold (utgitt av FMK) om å danne et alternativt mediesenter i Bergen. etter modell av Independent Media Center, og ut av dette mediesentersprang prosjektet Radio Ropert. Med verken det alternative mediesenteret eller Radio Ropert klarte å etablere seg som permanente institusjoner.
Paul
Paul er et mannsnavn dannet av det romerske slektsnavnet Paulus som opprinnelig var et tilnavn med betydning «liten» eller «ydmyk».
Utbredelse
Paulus og Paul var, sammen med andre former av navnet, blant de vanligste mannsnavnene i Tyskland i senmiddelalderen. Paul var senere et populært navn på guttebarn født på begynnelsen av 1900-tallet og igjen rundt årtusenskiftet.
I Norge er navnet kjent fra 1100-tallet i formen Páll. I nyere tid har navnet Paul vært mest populært på begynnelsen av 1900-tallet.
Paul har var et populært navn i USA fra slutten av 1800-tallet og fram til 1980-årene.
Paul var et vanlig navn i England fra 1940-årene til 1980-årene.
Paul er i dag et svært vanlig navn i USA og i Belgia.
Kjente personer med navnet
Personene i listen er ordnet kronologisk etter fødselsår.
Eksterne lenker
Павло
Mathildeordenen
Mathildeordenen (fransk: Ordre de Mathilde) var en dansk orden innstiftet av dronning Caroline Mathilde 29. januar 1771. Innstiftelsesdatoen var kong Christian VIIs fødselsdag. Ordenen ble tildelt medlemmer av kongefamilien og personer ved hoffet, i særdeleshet slike som var tilknyttet dronningen og Johann Friedrich Struensee. Ordenen fikk statutter med sju artikler, skrevet på fransk. Den hadde én klasse. Mathildeordenen kom til opphør i 1772 da dronningen, sammen med Struensee, ble fengslet. Kongen og dronningen ble skilt ved dom og Caroline Mathilde ble sist i mai 1772 sendt ut av landet.
Insignier
Ordenstegnet for Mathildeordenen besto av dronningens monogram, bokstaven M omgitt av en ring og to myrtegrener. Ordenstegnet bar en kongekrone øverst. Det var kostbart utstyrt med 23 rosenstenslipte edelstener i ringen rundt monogrammet og med ni perler på hver av de grønnemaljerte grenene.
Ordenstegnet var opphengt i et rødt bånd med tre sølvstriper.
Ordenen ble båret i bånd om halsen av herrer og i sløyfe på brystet av damer.
Det ble også laget en ordensring, én til kongen og én til Struensee.
Tildeling
Ordenen ble utdelt samme dag som den ble innstiftet, til deltagere ved fødselsdagsmiddagen til kongens ære. I tillegg til dronningen og hennes mann, ble ordenen ved denne anledningen tildelt enkedronning Juliane Marie, arveprins Frederik, Struensee, generalløytnant Peter Elias von Gähler og hans kone Christine Sophie, generalløytnant Schack Carl greve Rantzau–Ascheberg, baronesse Caroline Schimmelmann, grevinne Amalie Sophie Holstein og kammerherre Enevold Brandt. Ordenens tolvte medlem, Louise von Plessen, som tidligere var overhoffmesterinne for dronningen, fikk ordenstegnet tilsendt til sitt bosted i Celle.
Boksing under Panamerikanske leker 1967
Boksing under Panamerikanske leker 1967 ble arrangert i Winnipeg i Canada fra 24. juli til 6. august 1967. Det var totalt 10 vektklasser og USA ble beste nasjon foran Cuba begge med tre gullmedaljer.
Malta under Sommer-OL 1988
Malta under Sommer-OL 1988. Fire sportsutøvere, tre menn og en kvinne fra Malta deltok i fire sporter, bueskyting, judo, bryting og seiling under Sommer-OL 1988 i Seoul. Det var niende gangen som Malta deltok i et sommer-OL. De vant ikke noen medaljer.
Hermannplatz undergrunnsstasjon
Hermannplatz undergrunnsstasjon er en undergrunnsstasjon på Berlins undergrunnsbanenettverk. Hermannplatz er på linjene U7 og U8. Stasjonen ligger under torget Hermannplatz og fra begge plattformene er det er direkte og underjordisk tilgang til det store varehuset Karstadt. Dette var Europas mest moderne kjøpesenter da det ble åpnet i 1929.
Stasjonen åpnet 11. april 1926 som del av utvidelsen av linjen som i dag er U7. Den andre plattformen, som er bygget over den opprinnelige plattformen, åpnet 17. juli 1927 og betjener U8 linjen. Hermannplatz var den første stasjon på Berlins undergrunnsbane som ble utstyrt med rulletrapper.
Arbeiderbevegelsens arkiv og bibliotek
Arbeiderbevegelsens arkiv og bibliotek er en institusjon eid av Landsorganisasjonen (LO) og Arbeiderpartiet (Ap). Her samles dokumentasjon knyttet til arbeiderbevegelsens historie, arbeidsforhold, sosialhistorie og den politiske venstresiden i Norge.
I arkivet finnes blant annet arkivene til venstresidens partier som Arbeiderpartiet, Sosialistisk Venstreparti, Rødt, Arbeidernes Kommunistparti og Norges Kommunistiske Parti.
Hovedlokalene befinner seg i Oslo Kongressenter Folkets hus, ved Youngstorget i Oslo sentrum. Det finnes også regionale arkiver for arbeiderbevegelsen, men aktiviteten har variert noe over tid.
Per 2020 er daglig leder for arkivet Ole Martin Rønning.
Niger under Sommer-OL 1988
Niger under Sommer-OL 1988. Seks mannlige sportsutøvere fra Niger deltok i to sporter, boksing og friidrett under Sommer-OL 1988 i Seoul. Det var femte gangen som Niger deltok i et OL, de vant ikke noen medaljer.
Nature
Nature er et britisk naturvitenskapelig tidsskrift med høyt renommé. Tidsskriftet utkom første gang 4. november 1869.
Det kommer ut ukentlig, og publiserer hovedsakelig korte, kompakte artikler om viktige resultater fra alle grener av naturvitenskapene, vanligvis titulert «Letters to Nature». Tidsskriftet publiserer også meldinger om konferanser, og stillingsannonser.
Det utgis av Nature Research, en divisjon innen Springer Nature. Magdalena Skipper har siden mai 2018 vært sjefsredaktør. Hun overtok for Philip Campbell, som i sin tur etterfulgte John Maddox, som var redaktør til 1995.
Blant vitenskapelige oppdagelser som først har blitt publisert i Nature kan nevnes
Nord-Est (Haiti)
Nord-Est er et av Haitis ti departementer. Det ligger nordøst i landet. Departementet hadde i 2012 en beregnet folkemengde på 375,966.
Hallesches Tor undergrunnsstasjon
Hallesches Tor undergrunnsstasjon er en undergrunnsstasjon på Berlins undergrunnsbanenettverk. Hallesches Tor er på linjene U1 og U6.
Stasjonens første plattform (U1) åpnet 18. februar 1902 samtidig med Berlins første undergrunnsbanestrekning (Stammstrecke). Den underjordiske U6-plattformen åpnet 30. januar 1923.
Navnet Hallesches Tor kommer av en port på Berlins bymur som lå i nærheten av dagens stasjon.
Stasjonen ligger langs Landwehrkanal og i nærheten av Jüdisches Museum Berlin.
Hekne skolekapell
Hekne skolekapell (Åsbygda kapell) er et kapell fra 1990 i Stange kommune, Innlandet fylke.
Byggverket er i leca og tre og har 70 plasser.
Mali under Sommer-OL 1988
Mali under Sommer-OL 1988. Seks sportsutøvere fra Mali deltok i tre sporter under Sommer-OL 1988 i Seoul. Det var sjette gangen som Mali deltok i et OL, de vant ikke noen medaljer.
Newfoundlandshund
Newfoundlandshund, eller nuffe som mange kaller den, er en meget stor hund som opprinnelig kommer fra Newfoundland. Den ble ført til Europa av franske torskefiskere mot slutten av 1700-tallet. Derfra spredde den seg til bl.a. Storbritannia. Poeten Lord Byron og kunstmaleren Edwin Henry Landseer udødliggjorde rasen gjennom sine dikt og vakre malerier.
Opprinnelse og alder
Newfoundlandshunden har tradisjonelt blitt regnet som en molosser, men moderne forskning har nå avdekket at den er i slekt med retrievere. Akkurat hvor gammel hunderasen er vet man lite om, men den regnes som en stamfar for retrieverene, noe som støttes i nyere forskning. Mange (herunder flere kennelklubber) mener at newfoundlandshunden og landseer er varianter av samme hund, men FCI regner dem som egne hunderaser.
Rasen som sådan kan være en etterkommer av den nå utdødde St. John's hunden og en stamfar av skandinaviske bjørnehunder, som ble ført til Newfoundland av norske fiskere på begynnelsen av 1500-tallet. Den kan således ha et felles opphav med landseer. Mot slutten av 1500-tallet og på 1600-tallet ble det observert sorte hunder på Newfoundland. Hundene kan imidlertid ha utviklet seg i forskjellige retninger etter at typen ble ført til Europa, mot slutten av 1700-tallet. Men om disse tidlige hundene kan kalles newfoundlandshund og/eller landseer er svært usikkert.
Utseende, anatomi og fysikk
Newfoundlandshunden er en meget stor og kraftig hund. Den er imidlertid noe mindre enn Landseeren, både gjennom total kroppsmasse og noe kortere lemmer, men har allikevel mye til felles med denne. Hodet er massivt og bredt med stopp. Ørene er middels store, tett ansatte og henger tett inntil hodet. Kroppen er meget kraftig, kvadratisk og har en muskuløs og forholdsvis kort hals. Ryggen er bred, rett og robust. Krysset er bredt og avrundet. Halen rekker til hasene, bæres lavt og er busket.
Newfoundlandshunden har langhåret, tett, slett og myk pels som er vannavstøtende. Pelsfargen er ensfarget sort, sort med hvite tegninger, hvit/sort eller brun, i nyanser fra sjokoladebrun til bronsebrun.
Hannhunder blir normalt 71 cm i skulderhøyde i snitt, mens tispene blir 66 cm i snitt. Vekten hos voksne hunder ligger på ca. 50-70+ kg, avhengig av kjønn. Også den brune kan ha hvite tegninger.
Bruksområde
Newfoundlandshunden kan brukes til er rekke bruksformål. Den er bl.a. en dyktig redningshund, enten det er i snø (lavinehund) eller vann (livredningshund). Den har også i en viss grad (i kraft av størrelsen) vært benyttet som vakthund, men den har normalt ikke et vesen som passer for slike oppgaver. Rasen er imidlertid fremfor alt en god og stødig familie- og utstillingshund.
Gudshus
Gudshus er bygninger brukt til religionsutøvelse: gudstjenester, bønn, seremonier, ritualer, andaktsmøter og tilbedelse.
Newfoundlandshund
Lynne og væremåte
Newfoundlandshunden er svært oppvakt, påpasselig, modig og meget lojal. Den elsker vann og er en svært god svømmer. Rasen krever en tydelig, men tålmodig leder. Den er en snill, godmodig og tillitsfull familiehund, som regnes som stødig og flink med barn. Den krever en del pelsstell og regelmessig mosjon.
Gudshus
De ulike religionene har hver sine navn og funksjon for de ulike bygningene:
Newfoundlandshund
Annet
Som alle ekstra store hunderaser, trenger også Newfoundlandshunden et godt tilpasset og næringsrikt kosthold for å unngå helsemessige problemer. Dette er spesielt viktig under den lange tilvekstperioden disse hundene har. De kan ikke regnes som fullt utvokste før de er nærmere 3 år gamle. Rasen tilhører dessuten de rasene som oftest rammes av arvelige skjelettsykdommer, eksempelvis hofteleddsdysplasi og albueleddsartrose.
Julius Nielson
Julius Hans Christian Nielson (født 1898 i Tyskland, død 10. juli 1948 i Trondheim) var en tysk SS-offiser tilknyttet Gestapo. Han var stasjonert i Norge under andre verdenskrig og arbeidet ved avdelingene IV og V ved Kommandeur der Sicherheitspolizei und des SD i Trondheim. Han fikk graden Obersturmführer i SS. Under tiden i Trondheim torturerte og mishandlet han flere norske fanger. Hunden hans var dressert til å angripe fanger i avhør.
Nielson ble etter krigen dømt til døden for krigsforbrytelser av Frostating lagmannsrett og henrettet ved skyting i Trondheim 10. juli 1948.
Bladfjær
Bladfjær er en form for fjæring som ofte finnes på kjøretøyer og i eldre skytevåpen. Fram til spiralfjærene dukket opp på 14-tallet var bladjærene nesten enerådende Bladfjærer fortsatte likevel å være den vanligste form for støtdempere på kjøretøy fram til begynnelsen av 1900-tallet, og brukes fortsatt på tunge kjøretøy. På personbiler er bladfjærene i stor grad erstattet av spiralfjærer, mens lastebiler, og særlig busser, er på vei over til luftfjæring.
Karakteristikk
Bladfjærer har innebygd demping, som skyldes friksjon mellom bladene. Dermed er støtdempere ofte ikke nødvendige. Dempinga er proporsjonal med lasten, noe som er en fordel man ikke har med støtdempere. Støtdemperens demping er tilnærmet proporsjonal med hastigheten av fjæringsbevegelsen, noe som gir andreordens dynamikk, hvor en den ideelle kritiske dempingsfaktoren kan utregnes. Som funksjon av hastighet, er derimot bladfjæras demping høyst ulineær; hele friksjonen må overvinnes før den gir etter. Det gir dårlig komfort og er lite skånsomt mot veien. Derfor stilles det høyere krav til bruksklasse for veier for tunge kjøretøy med bladfjæring enn med luftfjæring.
Fylkesvei 5182
Fylkesveg 5182 går mellom Flesland og Blomsterdalen i Bergen.
Frem til 2019 hadde veien betegnelsen fylkesvei 177 (Hordaland).
Hansjörg Kunze
Hansjörg Kunze (født 28. desember 1959 i Rostock) er en tidligere tysk friidrettsutøver, som representerte Øst-Tyskland.
Karrierens høydepunkt var bronsemedaljen på 5000 meter under OL i Seoul i 1988. I Rieti, Italia 9. september 1981 satte han ny europeisk rekord på 5000 meter med tiden 13:10.40. I dette løpet slo han også den kenyanske løperlegenden Henry Rono, som hadde dominert sesongen.
Annet
Etter at Kunze la friidrettsskoene på hylla har han hatt en allsidig yrkeskarriere. Han har mellom annet vært journalist, agent for en produsent av friidrettssko, sportskommentator, radio- og fjernsynsreporter, samt talsperson for et shippingselskap.
Han er gift og har to barn.
Vegard Ylvisåker
Vegard Urheim Ylvisåker (født 1979) er en norsk komiker, musiker, revyartist og programleder mest kjent fra duoen Ylvis (sammen med sin bror). De har gjort en rekke TV-programmer og hadde eget talkshow på TVNorge med tittelen I kveld med YLVIS. Han har også utgitt flere sanger sammen med sin bror og huskes spesielt for sangen og musikkvideoen «The Fox», som fikk oppmerksomhet utenfor Norges grenser.
Biografi
Vegard Ylvisåker er født i Trondheim, men flyttet som liten til Bergen. Han har også tilbrakt deler av barndommen i Afrika.
Hans profesjonelle karriere startet høsten 2000 med forestillingen «Ylvis – en kabaret». Derfra økte popularitet betraktelig. Sommeren 2004 solgte de billetter for 4,8 millioner til forestillingen «Ylvis – En konsert», som gikk i Tønsberg.
Det var musiker Rune Larsen som introduserte brødrene på TV. Han hadde sett forestillingen deres i 2000 og inviterte dem til å gjøre faste innslag i hans musikkprogram Absolutt norsk i 2001.
Somrene 2006 og 2008 var han og broren programledere for radioprogrammet O-fag på P3. I 2007 var de programledere i reise-dokumentarserien Norges herligste på TVNorge, der de reiste Norge rundt og besøkte forskjellige originale mennesker. Året etter ledet de det humoristiske gameshowet Ylvis møter veggen på TVNorge og i 2009 det sportsrelaterte gameshowet Hvem kan slå Ylvis på samme kanal. I 2010 hadde de programmet Nordens herligste på TVNorge, som var en ny versjon av Norges herligste, men denne gangen med hele Norden. Mest oppmerksomhet i TV-sammenheng fikk de med talkshowet I kveld med Ylvis som de ledet fra 2011 til 2016. Det var i dette programmet de i 2013 sendte musikkvideoen «The Fox», som også fikk internasjonal oppmerksomhet. I 2018 stod de bak dokumentar/musikal-TV-serien Stories from Norway på samme kanal. Serien ble nominert til hele syv priser foran Gullruten 2018. I 2020 ledet de humorprogrammet Ylvis på holmen med Calle og Magnus på TVNorge (sammen med Calle Hellevang-Larsen og Magnus Devold). I 2022 var han aktuell med den musikalske tv-serien Ylvis i Sogn på VGTV der han sammen med brødrene sine, Bård og Bjarte, reiste til Sogn for å lage åtte nye låter om slektas hjembygd.
Vegard Ylvisåker hadde den norske sangstemmen i animasjonsfilmen Spirit – Hingsten fra Cimarron fra 2002.
Han er far til musiker Emma Helgesen Ylvisåker som vant MGPjr i 2019.
Flekkpetrell
Flekkpetrell (Daption capense) er eneste art i slekten Daption i familien stormfugler (Procellariidae), og er en vanlig havfugl i Sørishavet. Populasjonen er beregnet til ca. to millioner fugler.
Monokord
Monokordet var opprinnelig et plankeinstrument med én streng. Seinere ble planken erstatta med ei trekasse.
Flekkpetrell
Flekkpetrellen hekker tallrike steder i Antarktis, og noen par hekker så langt nord som Aucklandøyene. Arten er mest utbredt på Den antarktiske halvøy og øyene i Scotiahavet. De hekker også andre steder på det antarktiske kontinent, samt på Sør-Georgia, Ballenyøyene og Kerguelen.
Monokord
Instrumentet finnes i mange varianter fra forskjellige kulturer, fra den kinesiske fiolinen til mere enkle utgaver. Felles for de fleste, er at de er utstyrt med en anordning som gir resonans, og dermed mere fyldig klang. Instrumentet kan i forskjellige utforminger brukes både til klimpring og som strykeinstrument.
Flekkpetrell
De opptrer i kolonier og legger rede på klipper eller fjellgrunn opptil en kilometer fra havet. Redene er enkel og vanligvis plassert under overheng for bedre beskyttelse. Et enkel egg legges i andre halvdel av november og ruges i omtrent 45 dager. Foreldrene skifter på rugingen og forsvarer redet ved å kaste opp illeluktende olje på inntrengere. Joer utgjør den største trusselen mot egg og unger.
Monokord
Hjemmelagede instrumenter kan bygges opp med en (sigar)boks tredd inn på et kosteskaft. En kjent variant i folkelig musikk-sammenheng bruker en omvendt sink-vaskebalje som bass-resonansbunn og helningen på kosteskaftet for å variere tonehøyde/stramming av strengen.
Andreas av Østerrike
Andreas av Østerrike  (født 15. juni 1558 i borgen Breznice i Böhmen som i dag er i Tsjekkia, død 12. november 1600 i Roma) var en av den katolske kirkes kardinaler. Han hadde to uekte barn.
Stange menighetssenter
Stange menighetssenter er på Vollbo i Stange tettsted (Stange kommune, Innlandet fylke).
Byggverket er i tre og har 130 plasser. Huset er opprinnelig fra 1947. Det ble innkjøpt til menighetsbruk i 1985 og ombygget for formålet i 1989–91.
Andreas av Østerrike
Han ble koadjutorbiskop med etterfølgelsesrett av Brixen, og senere erkebiskop av Konstanz. Han var sønn av erkehertug Ferdinand II av Østerrike av huset Habsburg, hersker over Tirol, i hans morganatiske ekteskap med Philippine Welser av patrisier- og bankierfamilien Welser. Hans farfar var keiser Ferdinand I. Han var bror til general Karl av Østerrike, markgreve av Burgau, og halvbror til keiserinne Anna av Tirol. Hans fetter var kardinal Albrecht av Østerrike (kreert 1577).
General Orlov
Generalløytnant Orlov er en fiktiv person i filmen Octopussy fra 1983. Han ble spilt av den engelske skuespilleren Steven Berkoff.
Noe fakta
Alder: Ca. 46 år
Yrke: General i Den sovjetiske hær
Tilknytning: Den sovjetiske hær, Kamal Khan
Status: Død
General Orlov
Rødøy herredstyre 1938−1940
Rødøy herredstyre 1938−1940 er en oversikt over representanter og vararepresentanter i Rødøy herredstyre etter herredstyrevalget i 1937.
Herredstyrevalget 1937 var det første valget hvor Det norske Arbeiderparti stilte liste i Rødøy herred. Partiet stilte til valg under navnet Rødøy herreds fisker og arbeiderparti (Det norske Arbeiderparti).
Prima vista
Uttrykket brukes også om å kunne synge rett fra notene, uten å trenge øve først.
Urinleder
En urinleder er en biologisk kanal som inngår i urinveiene. Den har som primærfunksjon å lede urin fra nyren til urinblæren. Dyr som har to nyrer har også to urinledere, eksempelvis primater. Dyr som har kun ei nyre har som regel også kun en urinleder.
Hu Jintao
Hu Jintao (forenklet kinesisk: 胡锦涛; tradisjonell kinesisk: 胡錦濤; pinyin: Hú Jǐntāo, født 21. desember 1942 i Jiangyan i Taizhou i provinsen Jiangsu i Kina) er en kinesisk kommunistisk politiker. Han var generalsekretær i det kinesiske kommunistpartiet mellom november 2002 og november 2012, og var dessuten Folkerepublikken Kinas president fra den 15. mars 2003 til den 14. mars 2013. Fra 2005 til 2012 var han også leder for den sentrale militærkommisjon. Hans signaturteori var vitenskapelig syn på utvikling.
Bakgrunn, tidlig karriere
Hu Jintaos hjemstavn i Kina er fylket Jixi i provinsen Anhui.
Hu Jintao er utdannet som hydraulisk ingeniør fra det prestisjefulle Tsinghuauniversitetet i Beijing i 1964 og ble medlem av kommunistpartiet. Politisk er han moderat og forsiktig. Han tilbrakte mesteparten av sin tidligere karriere i de fattigere provinsene, og var derfor ukjent for vestlige analytikere før han uventet ble president.
Mellom 1974 og 1982 ble Hu Jintao sendt til Gansu-provinsen under kulturrevolusjonen og ble visepresident for provinsens konstruksjonskomité. I 1981–1982 gikk han på Den Sentrale Partiskolen, der han ble kjent med Deng Xiaopings datter. Fra 1982 til 1984 var han president i Kinas ungdomsføderasjon.
Partisekretær i Guizhou, så Tibet
Fra 1985 til 1988 var han partisekretær i Guizhou-provinsen. I 1987 brøt det ut studentprotester der; de håndterte han med nennsomhet.
Fra 1988 til 1992 var han partisekretær for Tibets kommunistparti. Han slo hardt ned mot demonstrasjoner og innførte unntakstilstand i 1989. Hundrevis av mennesker ble anholdt og et titalls ble drept. I 1993 ble han president for Den sentrale partiskolen.
Medlem av Politbyrået
Fra 1992 var Hu medlem av Det kinesiske kommunistpartis politbyrås stående komite. I 1993 ble han leder for Sentralkomiteens partiskole. Samtidig arbeidet han i Politbyråets sekretariat og beskjeftiget seg dermed med organets daglige virke. Han hadde særlig med offentlighetsarbeidet å gjøre, med ansvar for hvordan presidenten ble presentert i massemediene.
Da medlemmene for den såkalte annen ledelsesgenerasjon innen kommunistpartiet, som for eksempel Deng Xiaoping, forberedte å overlate makten til en ny generasjon, begynte man også å rådslå om hvem som kunne forberedes til den etterfølgende ledelsesetappen også. Slik ble Hu allerede i 1992 blinket ut av Deng (på forslag av Song Ping), som partilederemne. Også Hu Yaobang var for dette, og dermed ble Hu Jintaos vei til det øverste ledelsesskikt gjort jevn.
I 1998 ble Hu utnevnt til visepresident. Ettersom den daværende president Jiang Zemin ønsket at Hu skulle spille en viktigere rolle i utenrikspolitikken, ble det Hu som i 1999 uttalte seg mot den amerikanske bombingen av den kinesiske ambassade i Beograd.
Hu ble den 15. november 2002 valgt til kommunistpartiets generalsekretær.
Presidentskap
Den 15. mars 2003 ble Hu Jintao valgt til president for Folkerepublikken Kina av Den nasjonale folkekongress. Dermed ble han ubestridt Kinas sentrale og øverste leder. I 2004 ble Hu i tillegg leder for Folkets frigjøringshærs sentrale militærkommisjon.
I 2004 beordret Hu Jintao oppføring av «Den store muren i luften», som skulle hindre kineserne i utenlandsk radiolytting. I 2006 slo han ned på demonstrasjoner i Tibet. Han beordret kontroll av liberal presse og satte 32 journalister i fengsel. En journalist ble drept av kinesisk politi. Hu Jintao ble i 2006 den første kinesiske president som besøkte India på ti år.
I en programmatisk tale i forbindelse med det kinesiske kommunistpartis 17. nasjonale partikongress den 14. oktober 2007 gikk Hu Jintao in for en mer rettferdig velstandsfordeling og en satsing innen miljøvern.
Den 15. mars 2008 ble Hu gjenvalgt til statspresident av Den 11. nasjonale folkekongress med 99,7 % av stemmene, som vanlig var det ingen motkandidater.
I november 2010 rangerte Forbes Magazine ham som verdens mektigste person.
Personlig
Hu er gift med Liu Yongqing, som han møtte på Tsinghuauniversitetet. De har to barn, Hu Haifeng og Hu Haiqing. Hu er den første topplederen for Folkerepublikken Kina som taler standardkinesisk uten særlig regional aksent. Han anses å ha fotografisk hukommelse, noe som ble lagt merke til i skoletiden.
Kjelmøya
Kjelmøya, eller Kjelmsøya, (nordsamisk: Dálmmat, skoltesamisk: Taalmisuâl, kvensk: Kälmeä, finsk: Taalmainsaari eller Tälmen, russisk: Ostrov Tolmeia) er ei øy i Sør-Varanger kommune i Troms og Finnmark. Kjelmøya ligger ytterst i Bøkfjorden nordøst for Skogerøya.
På Kjelmøya er det gjort funn fra eldre steinalder. Tyske kanonstillinger fra andre verdenskrig.
Zanzibar
Zanzibar (arabisk: Zanjibār) er en øygruppe og en autonom del av Tanzania i Øst-Afrika. Zanzibar består av hovedøyene Unguja og Pemba, samt mange mindre øyer som ligger rundt disse. Zanzibar ble tidlig besøkt av arabiske og portugisiske handelsfolk, og øygruppa var kontrollert av det omanske sultanatet på 1700- og 1800-tallet. Etter en periode som selvstendig sultanat ble øygruppa et britisk protektorat i 1890. Zanzibar ble til et selvstendig sultanat i desember 1963, og til en republikk etter en revolusjon ledet av John Okello i januar 1964. I april 1964 slo Zanzibar seg sammen med Tanganyika og ble Den forente republikken Tanganyika og Zanzibar, omdøpt til Tanzania oktober samme år. Zanzibars hovedstad er Zanzibar by, og byens kjerne, Steinbyen på Zanzibar, står på UNESCOs verdensarvsliste.
Zanzibars hovedindustrier er krydder, raphia og turisme. Øyene produserer blant annet kryddernellik, muskat, kanel og svart pepper. På grunn av dette er øyene, sammen med Mafiaøya, også kjent som Krydderøyene. Økologisk er øyene kjent for den endemiske bladapearten zanzibarsk rød kolobus og den muligens utdødde zanzibarske leoparden.
Maarja Kivi
Hun startet sin karriere ved å delta i den estiske Melodi Grand Prix, Eurolaul. Senere ble hun et av de fire medlemmene i Vanilla Ninja. Kivi spilte bass og sang de fleste av sangene på Vanilla Ninjas to første album. Kivi forlot gruppen i 2004 pga. at hun var gravid med sitt første barn og ble erstattet av Triinu Kivilaan.
Zanzibar
Førkolonial historie
Fra 700–800-tallet omtales svarte som «zanj» av indere og kinesere. «bar» betyr land. Zanzibar betyr dermed «de svartes land». Omtrent på samme tid skapte stridigheter innen islam flyktninger. Noen av disse dro sjøveien og bosatte seg på Zanzibar og områdene rundt, blant annet Mombasa og øya Kilwa. Al-Mas'ud beskrev rundt år 900 i sine skildringer hvordan bantuer og arabere sammen deltok i Indiahavhandelen. Noen regner miksen av bantuer og arabere som opphavet til swahilifolket, mens andre hevder disse er ren bantu.
I 1154 skriver Al-Idris bok om sine opplevelser i Øst-Afrika. Dette er første gang det nevnes handel av slaver i tillegg til gull i området. Han skildrer videre at afrikanere og arabere forstår hverandres språk, og at det er tilreisende fra Oman som kjøper varene deres.
Maarja Kivi
I 2006 gav Kivi ut sin andre singel, Shine It On. Singelen bestod av tre spor, og nådde nr. 16 i MTV Baltic TOP 20. Senere på året oppstod det rykter om at Kivi brøt med BrosMusic. Etter noen uker var det klart at ryktene var sanne. I juli 2007 fikk fansen høre at Iron Maidens produsent Kevin Shirley jobbet med et heavy metal-album for Kivi. I desember 2007 byttet Kivi artistnavn til Marya Roxx. Dette for å glemme fortiden og for å starte helt på nytt.
Zanzibar
Førkolonial historie
I 1497 ankom portugiseren Vasco da Gama Zanzibar. Han var på vei til India etter at veien rundt Afrika var funnet. I 1503 ble Zanzibar angrepet av portugiserne. Zanzibar klarte å samle så mye som 4000 menn i kano på kort varsel, men portugiserne vant enkelt fordi de hadde skytevåpen og kanoner. Zanzibar ble angrepet igjen i 1505, men i 1507 ga portugiserne opp ideen om å bruke øya som mellomstasjon og etablerte sin base Mosambik. På slutten av 1500-tallet kom portugiserne tilbake, og bygget en rekke festningsverk langs kysten og på Zanzibar. Med sin brutale framferd hadde portugiserne ved inngangen til 1700-tallet ødelagt den før så blomstrende handelstrafikken langs Øst-Afrikakysten som Zanzibar hadde vært en del av.